#JESUS | Die Lewegewer
Category Archives: #JESUS
#JESUS, #KIND VAN GOD, #KONINKRYK
13 Feb 2022 Thomas	Lewer kommentaar
1 KORINTIËRS 6:9-20)
'Of weet julle nie dat die onregverdiges die koninkryk van God nie sal beërwe nie? Moenie dwaal nie!
Paulus verduidelik aan die Korintiërs wat dit beteken om aan God te behoort. Hy maak dit duidelik dat mense wat 'n sondige lewe lei, nie die koningkryk van God kan beërwe nie. Sulke mense sal dus nie kan wees waar God Koning is nie.
Ons moet onsself nie mislei nie, en ook nie toelaat dat ander mense ons mislei nie. Sonde bring skeiding tussen God en mens en so ook bring sonde skeiding tussen mense. Dus is sonde 'n vernietigende krag wat eerstens verhoudings vernietig en dan ook ander dinge in die lewe vernietig.
Wanneer ons by mense kuier en daar is iets wat ons ongemaklik maak, dan wil ons sommer die kuier kort knip sodat ons nie die ongemak verder hoef te verduur nie. Soms praat mense oor dinge wat ons nie van hou of mee saam stem nie. Dit kan ook mense se gedrag, kleredrag, musiek of huislike omstandighede wees wat die ongemak veroorsaak. Ons kan en wil nie aanhoudend daaraan blootgestel word nie. So ook is dit met die Gees van God wat binne in ons woon.
As ons aanhou sondig en nie toelaat dat die Woord en die Gees van God ons skoon was nie, dan kan die Gees van God nie by ons bly nie. God is heilig en kan nie in eenheid wees met onheiligheid nie.
Of weet julle nie dat julle liggaam 'n tempel is van die Heilige Gees wat in julle is, wat julle van God het, en dat julle nie aan julself behoort nie?
Ek hoop dat jy nou beter verstaan hoe sonde skeiding bring en verhoudings vernietig.
Ons moet dus streef daarna om alle sonde te vermy. Ons kan dit nie alleen doen nie. Ons het mekaar nodig, en die woord en Gees van God (Efésiërs 5:26).
'Of weet julle nie dat die onregverdiges die koninkryk van God nie sal beërwe nie? Moenie dwaal nie! Geen hoereerders of afgodedienaars of egbrekers of wellustelinge of sodomiete of diewe of gierigaards of dronkaards of kwaadsprekers of rowers sal die koninkryk van God beërwe nie. En dit was sommige van julle; maar julle het jul laat afwas, maar julle is geheilig, maar julle is geregverdig in die Naam van die Here Jesus en deur die Gees van onse God. ALLES is my geoorloof, maar nie alles is nuttig nie; alles is my geoorloof, maar ek sal my nie deur iets laat oorheers nie. Die voedsel is vir die maag, en die maag is vir die voedsel, maar God sal die een sowel as die ander tot niet maak. En die liggaam is nie vir hoerery nie, maar vir die Here; en die Here vir die liggaam. En God het ook die Here opgewek en sal ons opwek deur sy krag. Weet julle nie dat julle liggame lede van Christus is nie? Sal ek dan die lede van Christus neem en dit lede van 'n hoer maak? Nee, stellig nie! Of weet julle nie dat hy wat 'n hoer aanhang, met haar een liggaam is nie? Want die twee, sê Hy, sal een vlees wees. Maar wie die Here aanhang, is een gees met Hom. Vlug vir die hoerery. Enige sonde wat 'n mens doen, is buite die liggaam; maar wie hoerery bedryf, sondig teen sy eie liggaam. Of weet julle nie dat julle liggaam 'n tempel is van die Heilige Gees wat in julle is, wat julle van God het, en dat julle nie aan julself behoort nie? Want julle is duur gekoop. Verheerlik God dan in julle liggaam en in julle gees wat aan God behoort.'
(I KORINTHIËRS 6:9-20).
#GELOOF, #JESUS, #KIND VAN GOD, #KONINKRYK, #LEWE
14 Jun 2021 Thomas	Lewer kommentaar
The subtle plan of the enemy is busyness. Being occupied with that which is keeping you from the real, true and purposeful activities.
We need to focus on Jesus, the author and finisher of our faith (Hebrews 12:2). He knows what we are and what we need and will therefore be able to lead us to success. With our eyes on Him we will turn our busyness into faithfulness.
#HOOP, #JESUS, #KIND VAN GOD
10 Jun 2021 Thomas	2 Kommentaar
Guilt ridden, full of fear, anxiety, hatred and selfish ambition. Death and destruction will become overwhelming in every single thing you think, do and desire. It is time to let go of all of these things and focus on God and His plan for your life.
though your sins are like scarlet, they shall be as white as snow; though they are red like crimson, they shall become like wool.
It has become too easy to focus only on revenge and survival and forgetting your calling. Our call as sons and daughters of the Living God has always been to do good, live out justice, to love and respect people and to walk humbly with our God (Micah 6:8).
With this message I want to remind you who you are and what is and should be important…
#BYBEL, #GELOOF, #JESUS, #KIND VAN GOD, #LEWE, #WAARHEID
19 Jan 2021 Thomas	4 Kommentaar
Jesus het ons die weg, die waarheid en die lewe gegee. Tog het Hy gekom na 'n wêreld wat deur godsdienstige onderdrukking geteister is. Hy het in 'n donker wêreld gekom. Die Bybel sê dat in die dal van die doodskaduwee die lig soos dagbreek aangebreek het. Die Lig van die wêreld het gekom. Die Een wat daar was nog voor die son se skepping, het na hierdie donker wêreld gekom en die lig gebring. Elkeen wat Hom gevolg het, kon daardie lig sien. En elkeen wat die boodskap gesien, verstaan ​​en ontvang het, was aangetrokke tot Hom, in so 'n mate dat hulle Hom van daardie punt af gevolg het (Johannes 1:1-13). Maar, tragies genoeg, het die oorgrote meerderheid van die inwoners van die stad Kapernaum, selfs al het hulle baie wonderwerke gesien, net nie geglo nie. Hulle is so erg geteister deur 'n godsdienstige gees dat hulle nie regtig omgegee het of hulle gelowig is of nie, solank dit voorgekom het of hulle goed is en goed doen.
Is ons dus bloot godsdienstige mense? Leef ons in ons eie Kapernaums? Omdat ons na die vernietiging van daardie stad kyk, kan ons sien waarheen goeie werke, goeie wil, goeie hart en 'n goeie uitsig lei. Jy sien, niemand doen goed nie (Lukas 18:19). Die mens se hart is vol kwaad (Jeremia 17:9). En hoewel ons kan lyk soos mense wat instaat is om wonderlike dinge te kan doen en as vredemakers kan optree, is dit nie wat werklik saak maak nie. Ons moet glo in die uiterste finale offer wat namens ons gemaak is, sodat God ons nie meer as sondaars sal sien nie, maar as die geregtigheid van God in Christus Jesus (2 Korintiërs 5:19).
Kopiereg © 2021 Behold Israel.
Jesus roep ons nie tot godsdiens nie
Die probleem met godsdiens is dat die mens die sentrale figuur van die godsdiens word. Godsdiens plaas toewyding en rituele as die uitdrukkings wat die mens aanvaarbaar maak vir God as die voorwerp van aanbidding. Dit is dan juis hier waar die mensdom (Christene ook) verlore raak in godsdiens en Jesus nie meer is wie Hy moet wees nie.
Laat julle hart nie ontsteld word nie; glo in God, glo ook in My. In die huis van my Vader is daar baie wonings; as dit nie so was nie, sou Ek dit vir julle gesê het. Ek gaan om vir julle plek te berei. En as Ek gegaan en vir julle plek berei het, kom Ek weer en sal julle na My toe neem, sodat julle ook kan wees waar Ek is. En waar Ek heengaan, weet julle en die weg ken julle. Thomas sê vir Hom: Here, ons weet nie waar U gaan nie, en hoe kan ons die weg ken? Jesus antwoord hom: Ek is die weg en die waarheid en die lewe; niemand kom na die Vader behalwe deur My nie (Johannes 14:1-6).
Daar is baie wat gesê kan word oor godsdiens, duisende denominasies en oor hoe deurmekaar hierdie wêreld van ons is, maar Jesus het nie vir Thomas gesê om 'n klomp rituele te volg en die weg sal slegs bekend word aan die wat daardie rituele volg nie, nee Jesus is die weg na die lewe. Ons word geroep na lewe, die ware lewe. Jesus is die enigste ware weg tot hierdie lewe wat Hy van praat. Sonder Hom sal ons nooit daar uit kom nie. In die wêreld van vandag moet ons steeds streef na Jesus sodat ons elkeen die weg, die waarheid en die lewe kan vind en sodoende ons pad na die Vader. Hy is die weg, die waarheid en die lewe, en niemand kom na die Vader behalwe deur Hom nie. Hy het vir ons genoeg bewyse gegee om te kan glo, naamlik dat Hy na die wêreld gekom het om sondaars te red.
Mag ek en jy vandag en ook elke dag wat kom Jesus soek, vind en lewe.
#BYBEL, #GELOOF, #JESUS, #KIND VAN GOD
Bybel of ander boeke…
13 Aug 2018 Thomas	3 Kommentaar
Wat ons as Christene moet glo en uitleef is dit wat ons in die Bybel lees. Baie mense lees liewer ander boeke wat vertel van die Bybel of wat 'n sekere bybelseonderwerp verduidelik.
Daar is niks fout met ander boeke of bronne nie, maar ons moet ook die Bybel gereeld lees en goed ken. Jesus het dit duidelik gemaak dat Hy Sy Gees sal stuur om die woord vir ons te kom openbaar.
Die Bybel is eenvoudig genoeg sodat die gemiddelde persoon dit kan verstaan, veral met die hulp van die Heilige Gees. Jesus het ook gesê dat ons na God toe moet kom as kinders.
Voorwaar Ek sê vir julle, elkeen wat die koninkryk van God nie soos 'n kind ontvang nie, sal dit glad nie binnegaan nie (Markus 10:15).
Hoe ingewikkeld moet die pad na die koninkryk wees as ons soos 'n kind moet kom? Moet ons Grieks en Hebreeus leer om die Woord van God akkuraat te hanteer? NEE!, Ons kan vertrou dat die Heilige Gees ons in die hele waarheid sal in lei soos Jesus gesê het.
Die Bybel maak dit duidelik dat God wil hê dat ons Hom moet ken. Hy vererg Homself nie en het nie sy plan van versoening moeilik gemaak om te verstaan nie.
Ons moet dus nederig soos 'n kind vertrou in en op Hom en gehoorsaam wees aan God se woord, want Hy is ons hemelse Pappa…
Ander boeke, artikels, blogs, preke of gesprekke is dus nie nutteloos nie, maar moet nie die primêre bronne word waar ons van God leer nie. Dit is nie 'n goeie navorsingstegniek nie, die primêre bron moet die prentjie skets en enige ander bronne moet slegs sekere aspekte help inkleur.
#JESUS, #LIEFDE, #LIRIEKE
31 Mar 2018 Thomas	2 Kommentaar
EK WEET DIT UIT DIE WOORD VAN GOD;
AL IS EK OOK SWAK EN BLIND,
NOGTANS NOEM HY MY SY KIND.
JA, JESUS MIN MY!
EK WEET DIT UIT GOD'S WOORD.
JESUS MIN MY, JA OOK MY
MAAK SY BLOED VAN SONDE VRY;
SIONS POORTE OPEN HY,
EWIG JUIG EK AAN SY SY!
JESUS MIN MY, HY BLY MY
OP MY PELGRIMSREIS NABY;
AS EK HOM OPREG BEMIN,
LEI HY MY SY HEMEL IN.
#BEKERING, #GELOOF, #HOOP, #JESUS, #KIND VAN GOD, #KONINKRYK
19 Mar 2017 Thomas	Lewer kommentaar
Het jy 'n ewigheidsvisie en verstaan jy die belangrikheid daarvan?
Daar was 'n man gewees wat sy ewigheidsvisie verloor het. Hy was lid gewees van 'n span wat na lande wat deur hongersnood en natuurrampe geteister was gaan bedien het. Hy het daar gesien hoe 'n ma God smeek om haar en haar kind te red, maar hulle was reeds te swak gewees weens die hongersnood. Nadat hulle gesterf het, het hy begin twyfel aan God se ewigheidsplan. Kort daarna het hy geskryf dat hy nie meer kan glo en vertrou op 'n God wat nie ingryp wanneer 'n ma Hom smeek vir haar kind nie.
Ja, dit is verseker tragiese gebeure, maar waar staan God? Kyk Hy maar net toe hoe die mensdom ly en swaarkry? NEE! God het 'n ewigheidsvisie.
So sal my woorde wees wat uit my mond kom, dit sal doen wat Ek wil hê. My woorde sal doen wat Ek gesê het hulle moet doen, my woorde sal nie leeg na My toe terugkom nie (Jesaja 55:11).
God dink en doen ver bo wat die mens kan dink en doen, dit kan vergelyk word met hoe ver die hemel bo die aarde is (Jesaja 55:9).
Woorde kan mense laat sterf of dit kan mense laat lewe. As jy baie praat, dan kan daar goeie of slegte dinge met jou gebeur (Spreuke 18:21).
Ons moet vasklou aan ons ewigheidsvisie en ons woorde moet daardie visie beskryf in plaas daarvan om die slegte en negatiewe situasies en ervaringe te beskryf. Ons moet dus ons woorde gebruik om ons ervaringe en situasies te verander tot iets goed. Ons moet onthou dat ons woorde skeppings mag het en ons dus die oplossings en antwoorde tot alles moet spreek.
Ewigheidsvisie beteken dus om lewe, seën, vervulling, oplossing ens. te sien en te spreek soos 'n profeet van God (1 Petrus 2:9).
Ons moet ook kort kort herinner word aan God se ewigheidsvisie om ook ons eie visie te verewig:
Ek weet een ding is seker: My losser lewe en Hy sal wen op hierdie aarde. Ek het nie meer vel oor my liggaam nie, maar ek sal vir God sien terwyl ek nog lewe (Job 19:25-26).
Baie mense wat nou in hulle grafte slaap, sal wakker word. Party mense sal altyd lewe, en God sal party mense vir altyd verneder (Daniël 12:2).
Julle moenie verbaas wees hieroor nie. Daar sal 'n tyd kom wanneer almal wat nou klaar dood is en in hulle grafte lê, sal hoor dat die Seun hulle roep. Almal wat reg gelewe het, sal uitkom uit hulle grafte. Hulle sal weer begin lewe sodat hulle die ewige lewe kan kry. Almal wat sleg gelewe het, sal weer begin lewe sodat die Seun hulle kan oordeel (Johannes 5:28-29).
Vriende, ons is nou kinders van God. Ons weet nog nie presies hoe wonderlik ons eendag sal wees nie, maar ons weet dit: Wanneer Jesus kom, dan sal ons wees soos Hy, want ons sal Hom sien soos Hy regtig is (1 Johannes 3:2).
Ja, ek sê dit weer: As die mense wat gesterf het, nie weer sal lewe nie, dan het God ook nie vir Christus weer laat lewe nie. En as God nie vir Christus weer laat lewe het nie, dan beteken julle geloof niks, dan is julle nog nie vry van julle sondes nie. Dan het die mense wat aan Christus behoort het en gesterf het, verlore gegaan. As ons hoop dat Christus ons red net vir hierdie lewe op die aarde, dan moet al die mense baie jammer wees vir ons. Maar nee, God het vir Christus weer laat lewe, dit is seker. Christus is die eerste Een van almal wat gesterf het, en God het Hom weer laat lewe. 'n Mens, Adam, het gesterf, en van toe af het almal in die wêreld gesterf. Maar nou het God 'n ander Mens, Christus, weer laat lewe, en daarom sal al die gelowiges wat gesterf het, ook weer lewe. Ons is almal die nageslag van Adam, daarom sterf ons almal. Maar ons behoort ook aan Christus, en daarom sal God ons ook almal weer laat lewe (1 Korintiërs 15:16-22).